**Referat af SCRM generalforsamling den**

**26. januar 2016.**

**Dagsorden for generalforsamlingen jf. klubbens vedtægter:**

**1. Valg af dirigent.**

**2. Valg af to stemmetællere.**

**3. Formandens beretning:**

* Præsenteres af formanden, Ib P. Jensen.

**4. Regnskab / Kontingent:**

* **Præsenteres af revisoren, Ebbe Højland, idet kassereren, John Agertoft, er på ferie.**

**5. Indkomne forslag:**

* Forslag, der ønskes behandlet på generalforsamlingen, skal være formanden skriftligt i hænde senest 7 dage før generalforsamlingen (tirsdag den 19. januar 2016).

**6. Valg af formand / kasserer:**

**På valg:**

* *Ib P. Jensen, Formand Valgt 2014 for 2 år. Modtager genvalg.*

**Ikke på valg:**

* *John Agertoft, Kasserer Valgt 2015 for 2 år.*

**7. Valg af bestyrelsesmedlemmer & suppleant:**

**På valg:**

* *Bente Jacobsen, (Næstformand) Valgt 2014 for 2 år. Modtager genvalg.*
* *John Hansen, Bestyrelsesmedlem Valgt 2014 for 2 år. Modtager genvalg.*
* Gert Pagter Kristensen, suppleant *Valgt 2015 for 1 år. Modtager genvalg.*

**Ikke på valg:**

* *Karsten Sigfridsson, bestyrelsesmedlem Valgt 2015 for 2 år.*

**8. Valg af revisor & suppleant:**

**På valg:**

* + Ebbe Højland, revisor *Valgt 2014 for 2 år. Modtager genvalg.*

**Ikke på valg:**

* + Mikael Kristensen, revisorsuppleant *Valgt 2015 for 2 år.*

**9. Årets motionist:**

* Præsenteres af formanden Ib P. Jensen.

**10. Eventuelt:**

**Referat:**

**Ad pkt. 1: Formanden foreslog Ebbe Højland som dirigent**

**Ebbe blev valgt m.a. (med akklamation).**

**Ad pkt. 2: Der var fremmødt 22 medlemmer.**

**Søren Molther og Bent Nielsen blev valgt som stemmetællere.**

**Ad pkt. 3: Formandens beretning blev godkendt m.a.**

**Ad pkt. 4: Regnskabet blev gennemgået af Ebbe Højland i kassererens fravær.**

**Regnskabet blev godkendt m.a.**

**Kontingentet blev fastsat uændret til kr. 400,00 pr. år.**

**Ad pkt. 5: Bestyrelsen fremsatte nedennævnte forslag:**

**Ikke aktive medlemmer kan optages som medlemmer til reduceret kontingent.**

**Forslaget blev godkendt m.a.**

**Herefter fremlagde formanden følgevirkning på klubbens love § 4 og § 10, og foreslog nedennævnte tilføjelser:**

**§4 ændres med tilføjelse:**

**Som medlemmer af SCRM kan optages alle, der dyrker motionscykling.**

**SCRM kan optage ikke aktive medlemmer til reduceret kontingent.**

**§10 ændres med tilføjelse:**

**Kontingent fastsættes på generalforsamlingen og betales forud inden den 1. marts. Restance over 3 måneder medfører udelukkelse af SCRM**

**Det kræver tre års sammenhængende medlemskab for at være med i tøjordningen. Heraf skal udleveringsåret udgøre det ene.**

**Ikke aktive medlemmer betaler er reduceret kontingent, som fastsættes på generalforsamlingen og betales forud inden den 1. marts.**

**Ikke aktive medlemmer, med reduceret kontingent, indgår ikke i tøjordningen.**

**Herefter foreslog bestyrelsen, at ikke aktive medlemmer skal betale et årligt kontingent på kr. 100,00.**

**Der blev fremsat et modforslag fra medlemmerne, og efter en afstemning med 14 stemmer mod 8 stemmer, blev det vedtaget, at kontingentet for ikke aktive medlemmer skal være ”det halve af det til enhver tid gældende kontingent for aktive medlemmer”.**

**Ad pkt. 6: Formanden blev genvalgt m.a. for en toårig periode.**

**Ad pkt. 7: Bente Ambus Jacobsen blev genvalgt som bestyrelsesmedlem m.a. for en toårig periode.**

**John Hansen blev genvalgt som bestyrelsesmedlem m.a. for en toårig periode.**

**Gert Pagter Kristensen blev genvalgt som suppleant m.a. for en etårig periode.**

**Ad pkt. 8: Ebbe Højland blev genvalgt som revisor m.a. for en toårig periode.**

**Ad pkt. 9: Formanden motiverede valget af ”Årets motionist”**

**Søren L. Andersen blev valgt med bragende bifald.**

**Ad pkt. 10: I.a.b.**

**Herefter takkede dirigenten for godt engagement og god ro og orden under generalforsamlingen og gav herefter ordet til formanden for afsluttende bemærkninger.**

**Formanden takkede dirigenten for dygtig og myndig ledelse af generalforsamlingen, og herefter takkede han de fremmødte medlemmer for positiv og aktiv deltagelse ved behandling af specielt bestyrelsens forslag jf. pkt. 5.**

**Formanden takkede for tilliden ved genvalg for en toårig periode.**

**Formanden overrakte vin til Ebbe Højland for ledelse af generalforsamlingen, samt til Susanne Nielsen for levering af snitter til det efterfølgende samvær.**

**Efter den officielle del af arrangementet var der hyggeligt samvær, hvor der bl.a. blev serveret lækre snitter og lidt ”skyllevand”.**

**Referent Ib P. Jensen**